**ДОКУМЕНТИ ПРИ КАНДИДАТСТВАНЕ ЗА МЕЖДИННО/ОКОНЧАТЕЛНО ПЛАЩАНЕ**

**№ BG06RDNP001-4.011 „Проектни предложения от сдружения за напояване и други юридически лица за възстановяване на съществуващи хидромелиоративни съоръжения за напояване“**

**Документи за междинно и окончателно плащане (**формат „рdf“ или „jpg“, „xls“ или „xlsx“**)**

**І. Общи документи**

1. Искане за плащане (по образец) и попълнена таблица за извършените инвестиции по групи разходи към искането за плащане, включително формата за наблюдение и оценка на проектите (по образец, подписан от бенефициента във формат „pdf“ или „jpg“, включително в „xls“ формат).
2. Отм.
3. Отм
4. Отм.
5. Декларация по чл. 25, ал. 2 от Закона за управление на средствата от Европейските фондове при споделено управлениe *(само в случаите, когато са настъпили промени в декларираните обстоятелства)* (Приложение № 2).
6. Отм.
7. Декларация по образец *(в случай че бенефициентът на помощта няма регистрация по ЗДДС)*, че бенефициентът няма да упражни правото си на данъчен кредит за активи и услуги, финансирани от ПРСР 2014 - 2020 г. (Приложение № 3). Представя се във формат „pdf“ или „jpg“.
8. Декларация от бенефициента на помощта за наличие или липса на двойно финансиране за същата инвестиция по други национални и/или европейски програми (по образец Приложение № 4). Представя се във формат „pdf“ или „jpg“.
9. Отм.
10. Отм.
11. Индивидуален сметкоплан, утвърден от ръководителя на предприятието, с включени в него обособени счетоводни сметки, специално открити за проекта. Сметките следва да съдържат номера /или част от номера/ на договора за предоставяне на безвъзмездна помощ. Представя се във формат „pdf“ или „jpg“.
12. Отм.
13. Отм.
14. Отм.
15. Отм.
16. Отм.
17. Копие на извлечение от инвентарна книга и/или разпечатка от счетоводната система на бенефициента на помощта, доказващо заприхождаването на финансираните активи и/или извършени разходи в отделна счетоводна система или в отделни счетоводни аналитични сметки, специално открити за проекта. Представя се във формат „pdf“ или „jpg“.

17.1. Аналитична оборотна ведомост, извлечения от отделни аналитични счетоводни сметки, отразяващи разходите по проекта или от отделна счетоводна система за отчитане на разходите по проекта. Сметките следва да съдържат номера /или част от номера/ на договора за предоставяне на безвъзмездна помощ. Представя се във формат „pdf“ или „jpg“.

18. Първични счетоводни документи (напр. фактури), доказващи извършените разходи. Представя се във формат „pdf“ или „jpg“.

19. Копие от Платежно нареждане (друг документ), доказващо плащане от страна на бенефициента на помощта, заверено от обслужващата банка. Представя се във формат „pdf“ или „jpg“. Заверка от банка не се изисква за представени платежни нареждания от система за електронно банкиране, като същите задължително следва да съдържат референтен номер и дата на извършената банковата операция, които да са видими в банковото извлечение. *Платежно нареждане не се изисква в случаите, когато в представеното пълно банково извлечение (по т. 20) от деня на извършване на плащането се съдържат достатъчно данни за индивидуализиране на плащането (данни за титуляря, банковата сметка, от която е извлечението, банковата сметка на получателя, основание за плащане, номер на фактура, номер на договор, сума на плащането, начално и крайно салдо и информация за всички извършени транзакции за деня на плащането)*.

20. Пълно банково извлечение от деня на извършване на плащането, доказващо плащане от страна на бенефициента на помощта, заверено от обслужващата банка. Представя се във формат „pdf“ или „jpg“.

21. Копие от лицензи, разрешения и/или документ, удостоверяващ регистрацията за дейностите и инвестициите по проекта, за които се изисква лицензиране, разрешение и/или регистрация за извършване на дейността/инвестицията съгласно българското законодателство - *представя се при кандидатстване за окончателно плащане*. Представя се във формат „pdf“ или „jpg“.

22. Договор за строителство/доставка/услуга между ползвателя и изпълнителя и/или анекс/и към него за всеки обект на инвестицията с детайлно описание на техническите характеристики, цена в лева или евро, срок, количество и начин на доставка, ведно с подробна количествено-стойностна сметка на хартиен и електронен носител. В договорите се описва ДДС. *Документите се прилагат само при настъпили промени след последното им представяне.* Представя се във формат „pdf“ или „jpg“ и „xls“ или „xlsx“.

23. Декларация от всеки доставчик, че активите – предмет на инвестицията, не са втора употреба. *В случай че в Приемно-предавателния протокол между доставчика/изпълнителя и бенефициента е включена декларативна част, че активите не са втора употреба, документът не се представя.* Представя се във формат „pdf“ или „jpg“.

24. Приемно-предавателен протокол между доставчика/изпълнителя и бенефициента на помощта за доставената стока/услуга, обект на инвестицията, съдържащ подробно описание на техническите характеристики, а когато е приложимо и марка, модел, серийни номера, номер на рама, номер на двигател, номер/дата на договор за доставка. Представя се във формат „pdf“ или „jpg“.

25. Договор за финансов лизинг с приложен към него погасителен план за изплащане на лизинговите вноски *(в случаите на финансов лизинг и в случай че не е представен пред ДФ „Земеделие“ при кандидатстването)*. Представя се във формат „pdf“ или „jpg“).

26. Застрахователна полица за всички активи - предмет на инвестицията в полза на Разплащателната агенция, валидна за срок минимум 12 месеца, ведно с опис на имуществото при застраховане на машини, съоръжения, оборудване и покриваща всички посочени в договора за финансово подпомагане рискове за съответния вид инвестиция. Представя се във формат „pdf“ или „jpg“.

27. Квитанция/платежно нареждане за изцяло платена застрахователна премия за срока на застраховката, придружена/о от пълно дневно извлечение (в случай че плащането е извършено по банков път). *Платежно нареждане не се представя, ако са изпълнени условията по т. 19.* Представя се във формат „pdf“ или „jpg“.

28. Протокол за откриване на строителна площадка и за определяне на строителна линия и ниво (образец 2/2а съгласно Наредба 3 от 2003 г. за съставяне на актове и протоколи по време на строителството (ДВ, бр. 72 от2003 г.), *в случай, че същия документ не е описан в окончателните актове*.

29. Акт за установяване състоянието на строежа при спиране на строителството (образец 10 съгласно Наредба 3 от 2003 г. за съставяне на актове и протоколи по време на строителството), *в случай, че e приложимо и същия документ не е описан в окончателните актове*.

30. Метеорологична справка за периода на спиране на строителството от Националния институт по метеорология и хидрология при Българската академия на науките, ако строителството е спряно за лоши метеорологични условия, *в случай, че е приложимо и същия документ не е описан в окончателните актове*.

31. Акт за установяване състоянието на строежа и строителните и монтажните работи при продължаване на строителството за всички спрени строежи по общия ред и предвидените в чл. 7, ал. 3, т. 10 от Наредба 3 от 2003 г. за съставяне на актове и протоколи по време на строителството и други случаи (образец 11 съгласно Наредба 3 от 2003 г. за съставяне на актове и протоколи по време на строителството), *в случай, че е приложимо и същия документ не е описан в окончателните актове*.

32. Констативен акт за установяване годността за приемане на строежа (частта, етапа от него) при предаването на строежа и строителната документация от строителя на възложителя (образец № 15 съгласно Наредба № 3 от 31.07.2003 г. за съставяне на актове и протоколи по време на строителството) - *при кандидатстване за окончателно плащане*. Представя се във формат „pdf“ или „jpg“.

33. Протокол за установяване годността за ползване на строежа (частта, етапа от него) (образец № 16 съгласно Наредба № 3 от 2003 г.) - *при кандидатстване за окончателно плащане* (в зависимост от характера на инвестицията). Представя се във формат „pdf“ или „jpg“.

34. Протокол за проведена 72-часова проба при експлоатационни условия (образец 17 съгласно Наредба 3 от 2003 г. за съставяне на актове и протоколи по време на строителството) *в случаите, когато се изисква съгласно действащата нормативна уредба и в зависимост от характера на инвестицията*. Представя се във формат „pdf“ или „jpg“.

35. Писмо-обосновка, съгласувано от лицето, упражняващо строителен надзор, и подробна количествено-стойностна сметка от строителя, детайлно изясняваща обстоятелствата, наложили извършването на допълнителни строително-монтажни дейности *(когато е приложимо)*. Представя се в два формата „рdf“ или „jpg“ и на „xls“ или „xlsx“.

36. Заповед за изменяне на количествено-стойностна сметка, вариационна заповед, книга на обекта, издадени от изпълнителя, одобрена от лицето, упражняващо строителен надзор, и възложителя *(когато е приложимо)*.

37. Удостоверение за въвеждане в експлоатация за строежите от четвърта и пета категория от органа, издал разрешението за строеж *- при кандидатстване за окончателно плащане*. Представя се във формат „pdf“ или „jpg“.

38. Разрешение за ползване за строежите от първа, втора и трета категория, издадено от органите на Дирекцията за национален строителен контрол, при условия и по ред, определени в наредба на министъра на регионалното развитие и благоустройството - *при кандидатстване за окончателно плащане.* Представя се във формат „pdf“ или „jpg“.

39. Сертификат за енергийни характеристики на сграда, съгласно Наредба № Е-РД-04-2 от 16.12.2022 г. за обследване за енергийна ефективност, сертифициране и оценка на енергийните спестявания на сгради, издаден от лице по чл. 43, ал. 1, съответно по чл. 43, ал. 2 от Закона за енергийната ефективност, по образец съгласно Приложение № 3, *в случай, че към датата на подаване на искането за плащане е изминала повече от една година от въвеждане на обекта в експлоатация*. Представя се във формат „pdf“ или „jpg“.

40. Ситуационна схема на линеен обект (съоръжение), включваща и кадастралните имоти в обхвата на напоителното поле, засегнато от инвестицията по проекта към момента на подаване на искането за окончателно плащане **или** Специализирана карта съгласно Закона за кадастъра и имотния регистър (ЗКИР) с отразени поливните съоръжения и кадастралните имоти в обхвата на напоителното поле, засегнато от инвестицията по проекта **или** Скица от карта за възстановена собственост (КВС) с отразени поливните съоръжения, обект на проектното предложение, включваща и кадастралните имоти в обхвата на напоителното поле, засегнато от инвестицията по проекта към момента на подаване на искането за окончателно плащане. Представя се във формат „pdf“ или „jpg“.

41. Форма за наблюдение (Приложение № 5).

42. Документ за право на ползване на обекта/обектите на инвестиция за срок не по-кратък от изтичане на мониторинговия период, нотариално заверен и вписан в службата по вписванията към Агенция по вписванията *(отнася се за обектите на инвестиция, включително за закупуване и/или инсталиране на нови машини, оборудване и съоръжения, необходими за подобряване на дейностите, свързани с напояване и/или обновяване на сгради и/или помещения, за които не се изисква издаване на разрешение за строеж, съгласно ЗУТ)*.

43. Разрешително за водовземане съгласно Закона за водите или договор с титуляр на разрешително за водовземане, (ведно с неговото разрешително), валидни от изтичането на разрешителното/договора, приложени при подаване на проектното предложение, до изтичане на периода на мониторинг.

44. Влязъл в сила административен акт, издаден по реда на глава шеста от ЗООС и/или Закона за биологичното разнообразие, или писмо, издадено по реда на чл. 2, ал. 2 от Наредбата за условията и реда за извършване на оценка за съвместимостта на планове, програми, проект и инвестиционни предложения с предмета и целите на опазване на защитените зони (ДВ, бр. 73 от 2007 г.), с който/което се одобрява осъществения проект *(прилага се когато съществува изменение в обхвата на защитените зони в периода между подаване на проектното предложение и искането за плащане).*

45. Свидетелство за регистрация на моторно превозно средство *(важи в случаите на инвестиции за закупуване на моторни превозни средства използвани за подобряване на проводимостта на ХМСН)*.

46. Свидетелство за регистрация на земеделска и горска техника *(важи в случаите на инвестиции за закупуване на земеделска и/или горска техника, използвани за подобряване на проводимостта на ХМСН и когато се изисква съгласно действащата нормативна уредба).*

47. Анализ, удостоверяващ изпълнението на условията по т. 13 от Раздел 14.2. „Условия за допустимост на разходите“, изготвен и съгласуван от правоспособно лице с компетентност в съответната област *(изисква се когато в процеса на изпълнение е налице промяна в техническите характеристики и/или други показатели в случаите на инвестиции за производство на енергия от ВЕИ).*

48. Становище от инженер, вписан в регистъра към Камарата на инженерите в инвестиционното проектиране, правоспособен да проектира системи за напояване, доказващо изпълнение или надвишаване на реалните показатели за коефициент на полезно действие, икономия на вода и ефективно намаление на консумацията на вода след реализацията на инвестицията за ХМСН спрямо заложените показатели в инженерния проект към датата на кандидатстване.

49. Ежегодно разработена методика за определяне на цената на услугата „Доставяне на вода за напояване“, в съответствие с приетата с Постановление на Министерски съвет № 147 от 19 юли 2018 г. Методика за определяне цената на услугата „Доставяне на вода за напояване“, съгласно чл. 58 от Закона за сдружения за напояване, както по време на изпълнение на проектното предложение, така и в периода на мониторинг. *(Отнася се само за юридически лица, учредени и регистрирани по реда на Търговския закон (ТЗ) или Закона за кооперациите (ЗК)).*

50. Графичен файл с обхвата на напоителното/ите поле/та. Данните трябва да бъдат структурирани в ESRI Shapefile - формат. Специфичен файлов формат за съхранение на векторни пространствени данни, структуриран в няколко файла. Задължителните за формата файлове са: shp - съдържа геометрията на обектите, dbf - привързаният dBASE файл (база данни) с атрибутна информация и shx - индекс към геометрията на обектите). Цифровите географски данни включени в него да бъдат представени в координатна система World Geodetic System (WGS84), при използване на картографска проекция Universal Transverse Mercator (UTM), зона 35 Север - *представя се при кандидатстване за окончателно плащане*.

**ІІ. Документи, удостоверяващи спазването на критериите за подбор, по които проектът е бил оценен- *представят се при кандидатстване за окончателно плащане*:**

1. Становище от инженер, вписан в регистъра към Камарата на инженерите в инвестиционното проектиране, правоспособен да проектира системи за напояване, доказващо:

1.1. изпълнение или надвишаване на реалният показател за икономия на вода след реализацията на инвестицията за ХМСН спрямо заложения показател в инженерния проект, когато проектното предложение на бенефициента е, когато е било оценено по критерий за подбор № 1.2 „С инвестициите по проектното предложение се осигурява най-малко 25% потенциална икономия на вода, съгласно настоящите им технически параметри на съответния елемент на напоителната инфраструктура“ от Раздел 22 „Критерии и методика за оценка на проектните предложения” от Условията за кандидатстване;

1.2. изпълнение или надвишаване на реалният показател за увеличаване на площите с осигурена възможност за напояване, в границите на напоителното поле след реализацията на инвестицията за ХМСН спрямо заложения показател в инженерния проект, когато проектното предложение на бенефициента е било оценено по критерий за подбор № 2.2 „Инвестициите в хидромелиоративна инфраструктура по проектното предложение водят до увеличаване на площите с осигурена възможност за напояване, в границите на напоителното поле, обхванато от тях, с най-малко 250 дка спрямо площите с осигурена възможност за напояване към годината на подаване на проектното предложение“ от Раздел 22 „Критерии и методика за оценка на проектните предложения” от Условията за кандидатстване.

**ІІІ. Документи за отчитане дейността на служителите, работещи по организация и управление на проекта**

1. Отчет за извършената дейност от всеки одобрен служител, извършващ по организацията и управлението във формат „pdf“;
2. Сметка за изплатено възнаграждение, ведно с банкови извлечения за платени суми във формат „pdf“;
3. Платежни нареждания за внесени социални и здравни осигуровки, съгласно действащото законодателство, ведно с банкови извлечения за платени суми във формат „pdf“;
4. Трудови договори и/или допълнителни споразумения ведно с длъжностни характеристики, във формат „pdf“;

**IV. Документи за доказване извършването на инвестициите, които са необходими за функциониране на проекта, но не се финансират по проекта и са включени в приложение към договора за финансово подпомагане.** ***Представя се поне един от посочените документи за всеки един актив, в зависимост от вида на инвестицията*.**

1. Фактури, представени във формат „pdf“ или „jpg“.
2. Договор за наем, представен във формат „pdf“ или „jpg“.
3. Удостоверение за въвеждане в експлоатация за строежите от IV и V категория или разрешение за ползване за строежите от I, II и III категория - в случаите на заявени разходи по т. 19 от раздел 13.2 „Условия за допустимост на дейностите“ от Условията за кандидатстване *(документът задължително се представя)*. Представя се във формат „pdf“ или „jpg“.
4. Приемно-предавателни протоколи, представени във формат „pdf“ или „jpg“,
5. Инвентарна книга или разпечатка от счетоводната система на бенефициента, доказваща заприходяването на инвестициите, които са необходими за функциониране на проекта, но не се финансират. Представя се във формат „pdf“ или „jpg“.
6. Други в зависимост от вида на инвестицията, представени във формат „pdf“ или „jpg“.