

|  |  |
| --- | --- |
| **ДО**  **Г-ЖА ТАНЯ ГЕОРГИЕВА**  **ЗАМЕСТНИК-МИНИСТЪР НА ЗЕМЕДЕЛИЕТО И ХРАНИТЕ**  **И РЪКОВОДИТЕЛ НА УО НА ПРСР 2014-2020 Г.** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | *Проект на заповед за промяна на процедура чрез подбор № BG06RDNP001-4.011 „Проектни предложения от сдружения за напояване и други юридически лица за възстановяване на съществуващи хидромелиоративни съоръжения за напояване“ по подмярка 4.3. „Подкрепа за инвестиции в инфраструктура, свързана с развитието, модернизирането или адаптирането на селското и горското стопанство“ от ПРСР 2014 – 2020 г.* |

**УВАЖАЕМА ГОСПОЖО ЗАМЕСТНИК-МИНИСТЪР,**

Със Заповед № РД09-337 от 02.04.2020 г. са утвърдени Насоки за кандидатстване по процедура чрез подбор на проектни предложения № BG06RDNP001-4.011 „Проектни предложения от сдружения за напояване и други юридически лица за възстановяване на съществуващи хидромелиоративни съоръжения за напояване“ по подмярка 4.3. „Подкрепа за инвестиции в инфраструктура, свързана с развитието, модернизирането или адаптирането на селското и горското стопанство“ от мярка 4 „Инвестиции в материални активи“ от ПРСР 2014 – 2020 г. Заповедта е изменена със Заповед № РД09-385 от 29.03.2022 г., с която крайният срок за изпълнение на одобрените проекти е удължен до 1 октомври 2025 г. и със Заповед №09-1246 от 09.11.2022 г., с която са прецизирани текстове с цел облекчаване на административната тежест за кандидатите.

В Условията за изпълнение към насоките за кандидатстване по процедурата е включен списък с документи, които бенефициентите следва да представят към искания за авансово, междинно и окончателно плащане. В този списък освен общи документи, са включени и специфични документи, които бенефициентите прилагат към исканията за плащане в зависимост от вида на извършените разходи по проектните предложения и вида на плащането, за което подават искане /междинно или окончателно плащане/.

Подмярка 4.3 „Подкрепа за инвестиции в инфраструктура, свързана с развитието, модернизирането или адаптирането на селското и горското стопанство“ от ПРСР 2014-2020 е изключително важна за предоставяне на услугата „доставка на вода за напояване“ за сектора на първичното селскостопанско производство. Чрез подкрепата по подмярката ще се гарантира ефективно използване на водните ресурси посредством въвеждането на нови технологии, които водят до реално намаляване на загубите и на консумацията на вода в селското стопанство, повишаване на конкурентните предимства, както и до намаляване натиска върху водните тела. В този контекст през годините в Държавен фонд „Земеделие“ – Разплащателна агенция са обработени голям брой искания за плащане по редица инвестиционни мерки.

Въз основа на натрупания опит по прилагане на инвестиционните мерки от ПРСР 2014-2020 г., Държавен фонд „Земеделие“ е предложил да бъдат извършени промени в условията за изпълнение по процедурата и по-конкретно актуализиране на изискуемите от кандидатите документи, приложими при подаване на искания за плащания. Предложението от страна на Държавен фонд „Земеделие“ е мотивирано с оглед намаляване на административната тежест и отпадане или актуализация на част от изискуемите документи към исканията за плащане, включително с цел улесняване подготовката на искания за плащане и оптимизиране на сроковете за изплащане на помощта. С писмо с вх. № 10-857 от 09.10.2023 г. е предложено към документите за плащане да бъде включен „*Графичен файл с обхвата на напоителното/ите поле/та. Данните трябва да бъдат структурирани в ESRI Shapefile - формат. (Специфичен файлов формат за съхранение на векторни пространствени данни, структуриран в няколко файла. Задължителните за формата файлове са: shp - съдържа геометрията на обектите, dbf - привързаният dBASE файл (база данни) с атрибутна информация и shx - индекс към геометрията на обектите). Цифровите географски данни включени в него да бъдат представени в координатна система World Geodetic System (WGS84), при използване на картографска проекция Universal Transverse Mercator (UTM), зона 35 Север*“, чрез който да се извършва проверка относно изпълнение на изискването на чл. 13, ал. 2 от Административния договор, във връзка с т. 15.8, раздел III от Условията за изпълнение. Към Условията за изпълнение се включва и Приложение № 9 „Списък с данни от договори с водоползватели спрямо датата на подаване на искането за окончателно плащане“. Приложението е необходимо за доказване изпълнението на изискването на чл. 13, ал. 1 и чл. 15 от Административния договор, във връзка с т. 10 от Раздел 11.2 от УК, а именно: „Ползвателят, различен от сдружение за напояване, е приложил разработена методика за определяне на цената на услугата „*Доставяне на вода за напояване“, в съответствие с приетата с Постановление на Министерски съвет № 147 от 19 юли 2018г. Методика за определяне цената на услугата „Доставяне на вода за напояване“, съгласно чл. 58 от Закона за сдружения за напояване и/или е поел ангажимент ежегодно да я прилага и да я спазва, както по време на изпълнение на проектното предложение, така и в периода на мониторинг*“. Чрез приложението се доказва и изпълнението на изискването на чл. 14, ал. 1 от Административния договор и по-специално поддържането съответствие с критерий за подбор № 2.2 „Инвестициите в хидромелиоративна инфраструктура по проектното предложение водят до увеличаване на площите с осигурена възможност за напояване, в границите на напоителното поле, обхванато от тях, с най-малко 250 дка спрямо площите с осигурена възможност за напояване към годината на подаване на проектното предложение“. Приложението съдържа данни от договори с водоползватели с описани кадастралните имоти в обхвата на напоителното/ите поле/та, актуални към датата на подаване на искането за окончателно плащане, във формат „xls“ или „xlsx“, от страна на бенефициента при подаването на искане за плащане. Таблицата ще съдържа същата информация, включена в таблицата от Приложение № 9 към Условията за кандидатстване, а също така и цената на услугата „доставяне на вода за напояване“ по описаните в таблицата договори. Предложението е потвърдено отново от ДФ „Земеделие“ с писмо с вх. № 10-53 от 29.03.2024 г.

В допълнение, във връзка със Заповед № 09-1246 от 09.11.2022 г., с която към административния договор е създадено Приложение № 1а „Таблица за инвестиционните разходи, за които не се кандидатства за подпомагане, но са част от цялостния обект на инвестицията и без тях обектът не може да бъде завършен и/или да функционира самостоятелно“, е необходимо към списъка с документи при кандидатстване за междинно/окончателно плащане да бъдат включени документи за доказване извършването на инвестициите, които са необходими за функциониране на проекта, но не се финансират по проекта и са включени в приложение към договора за финансово подпомагане. Извършено е и допълнение в текстовете на административния договор, с включени задължения към ползвателите за извършване на инвестициите.

Отчитайки важността на подмярката за възстановяването на съществуващата линейна инфраструктура и съоръженията към нея по начин, който съчетава високи нива на управление и качествени услуги за доставка на вода на земеделските стопани и предвид спецификите на подпомаганите дейности и трудностите, които бенефициентите срещат при реализацията на проектите, особено що се отнася до намиране на финансиране, е предложено изменение в Условията за изпълнение и Приложение № 8 „Образец на административен договор“, предвиждащо възможността за заявяване на две междинни плащания по договора.

Проектът на заповед за изменение на Заповед № РД09-337 от 02.04.2020 г., с която се правят горецитираните изменения, съобщение и проект на доклад на заместник-министъра на земеделието и храните, съдържащ мотивите за издаване на заповедта бяха публикувани на електронната страница на Министерството на земеделието и храните и в ИСУН 2020,за писмени възражения и предложения в съответствие с чл. 26, ал. 4 от ЗУСЕФСУ.

**УВАЖАЕМА ГОСПОЖО ЗАМЕСТНИК-МИНИСТЪР,**

Във връзка с гореизложеното и на основание чл. 26, ал. 1 от ЗУСЕФСУ предлагам да издадете заповед за изменение на Заповед № РД09-337 от 02.04.2020 г., изменена със Заповед № РД09-385 от 29.03.2022 г. и със Заповед № 09-1246 от 09.11.2022 г. на ръководителя на Управляващия орган на ПРСР 2014-2020 г., с която са утвърдени Насоки за кандидатстване по процедура чрез подбор на проектни предложения № BG06RDNP001-4.011 „Проектни предложения от сдружения за напояване и други юридически лица за възстановяване на съществуващи хидромелиоративни съоръжения за напояване“ по подмярка 4.3. „Подкрепа за инвестиции в инфраструктура, свързана с развитието, модернизирането или адаптирането на селското и горското стопанство“ от ПРСР 2014 – 2020 г.

С уважение,

