**З А П О В Е Д**



На основание чл. 9, ал. 5 и чл. 26, ал. 1 от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.) (ЗУСЕФСУ), във връзка с § 70 от Преходните и заключителни разпоредби към Закона за изменение и допълнение на Закона за управление на средствата от Европейските структурни и инвестиционни фондове (Обн. ДВ, бр. 51 от 2022 г.), Решение № 792 на Министерски съвет от 17 декември 2013 г. за определяне на органи, отговорни за управлението, контрола, координацията и одита на Европейските структурни и инвестиционни фондове и други инструменти и инвестиции на Европейския съюз през периода 2014 – 2020 г., Заповед № РД09-476 от 02.05.2024 г. на министъра на земеделието и храните и одобрен доклад № ……………..………..…..на директора на дирекция „Развитие на селските райони“

**НА Р Е Ж Д А М:**

**І.** Изменям Заповед № РД09-337/02.04.2020 г. на заместник-министъра на земеделието, храните и горите, изменена със Заповед № РД09-385 от 29.03.2022 г., Заповед № РД09-1246 от 09.11.2022 г. на заместник-министъра на земеделието и ръководител на Управляващия орган на Програма за развитие на селските райони за периода 2014 – 2020 г. (ПРСР 2014-2020 г.) в частта Приложение № 2 „Условията за изпълнение на одобрени проекти по процедура № BG06RDNP001-4.011 „Проектни предложения от сдружения за напояване и други юридически лица за възстановяване на съществуващи хидромелиоративни съоръжения за напояване“ по подмярка 4.3 „Подкрепа за инвестиции в инфраструктура, свързана с развитието, модернизирането или адаптирането на селското и горското стопанство“ от мярка 4 „Инвестиции в материални активи“ от Програмата за развитие на селските райони за периода 2014-2020 г. и приложенията към тях, както следва:

**1.** В Приложение № 2 „Условия за изпълнение на одобрени проекти по процедура чрез подбор на проектни предложения № BG06RDNP001-4.0011 по подмярка 4.3 „Подкрепа за инвестиции в инфраструктура, свързана с развитието, модернизирането или адаптирането на селското и горското стопанство“ от мярка 4 „Инвестиции в материални активи“ от Програма за развитие на селските райони за периода 2014-2020 г.“:

**1.1.** В част А. „Техническо изпълнение на проектите“, Раздел III „Права и задължения на бенефициентите“, подточка 11.1 се изменя така:

„11.1. водят всички финансови операции, свързани с подпомаганите дейности, в отделна счетоводна система или в отделни счетоводни аналитични сметки, специално открити за проекта.“

**1.2.** В част Б „Финансово изпълнение на проектите и плащане“ т. 13 се изменя така:

„13. Междинно плащане е допустимо не повече от два пъти за периода на изпълнение на проекта“.

**1.3.** В част Г „Приложения към Условията за изпълнение“ се създава т. 9:

„9. Приложение № 9 „Списък с данни от договори с водоползватели спрямо датата на подаване на искането за окончателно плащане““.

**2.** Приложение № 1 „Документи за авансово, междинно и окончателно плащане“ се изменя съгласно приложението към настоящата заповед;

**3.** В Приложение № 8 „Образец на административен договор“ се правят следните изменения:

**3.1**. чл. 4, ал. 1 и ал. 2 се изменят така:

„(1) Бенефициентът може да получи междинно плащане за обособена част от одобрения проект, когато това е предвидено в Приложение № 2 от настоящия договор и след като подаде пред Фонда искане за междинно плащане, окомплектовано с всички документи, посочени в Условията за изпълнение, не по-късно от четири месеца преди изтичане на крайния срок за изпълнение на одобрения проект.

(2) Междинното плащане е допустимо не повече от два пъти за периода на изпълнение на одобрения проект.“

**3.2.** в чл. 6, ал. 4 се създава т. 3:

„3. изпълни инвестициите/дейностите, за които не е предоставено финансово подпомагане, но са необходими за изпълнение и функциониране по предназначение на инвестицията по одобрения проект така, както са посочени в Приложение № 1а към договора“.

**3.3**. чл. 9, ал. 2, т. 3 се изменя така:

„3. одобреният проект не е изпълнен в срока по чл. 6, ал. 1 или не са изпълнени инвестициите/дейности, посочени в Приложение № 1а“

**4.** Създава се Приложение № 9 „Списък с данни от договори с водоползватели спрямо датата на подаване на искането за окончателно плащане“ съгласно приложението към настоящата заповед.

**II.** Заповедта и изменените с нея документи да се публикуват в Информационната система за управление и наблюдение на средствата от Европейските структурни и инвестиционни фондове (ИСУН) и на интернет страницата на Министерството на земеделието и храните.

Настоящата заповед подлежи на оспорване пред Административен съд София-град в 14-дневен срок от публикуването ѝ в ИСУН 2020 и на интернет страницата на Министерството на земеделието и храните.

**РЪКОВОДИТЕЛ НА**

**УПРАВЛЯВАЩИЯ ОРГАН**

**НА ПРСР 2014-2020 Г.:**

